Du risikerer en stor bøde, hvis du vælger at ignorere kravet om at fremvise coronapas, når du skal til frisør og andre liberale serviceerhverv fra tirsdag 6. april. Det oplyser Justitsministeriet til Politiken, skriver tv2.dk. Hr. og fru Jensen kan få en 'hilsen' fra politiet på 2.500 kroner, hvis de undlader at forlade et etablissement efter at være blevet bortvist på grund af manglende coronapas. Dyrere bliver det dog for virksomheder, der bliver taget i ikke at efterleve reglerne. Ifølge Politiken koster det 3.000 kroner for små erhvervsdrivende. Har man en mellemstor virksomhed, vil bøden ligge på 6000 kroner, og bøden vil være 12.000 kroner for store virksomheder.

Referat:
Særligt for store virksomheder er bøden stor, hvis de ikke efterlever myndighedernes regler.